b'\n_START_ARTICLE_\nPuuttuva rengas\n_START_PARAGRAPH_\nPuuttuva rengas on l\xc3\xa4hinn\xc3\xa4 kansanomaisessa puheessa ja mediassa esiintyv\xc3\xa4 k\xc3\xa4site, jolla tarkoitetaan evoluutiossa avoinna olevaa tuntematonta kehitysvaihetta alkeellisemman ja kehittyneemm\xc3\xa4n muodon v\xc3\xa4lill\xc3\xa4. Erityisesti puuttuvasta renkaasta on puhuttu tarkoitettaessa l\xc3\xb6ydettyj\xc3\xa4kin v\xc3\xa4limuotoja ihmislajin kehityksess\xc3\xa4 apinamaisen el\xc3\xa4imen ja ihmisen v\xc3\xa4lill\xc3\xa4, niit\xc3\xa4 uutisoidaan usein "puuttuvina lenkkein\xc3\xa4"._NEWLINE_K\xc3\xa4site on kuitenkin hieman harhaanjohtava, koska se luo kuvan suoraan etenev\xc3\xa4st\xc3\xa4 evoluutiosta.'